**Nr. /**

**Contract de prestare servicii**

**Lot nr. 1-2**

**Servicii de organizare conferinte/evenimente**

**în cadrul Proiectului ,,ASIGUR Bacău și Vrancea (Aria-de-Servicii-Integrate-Guvernate-local-cu-Respect Bacău și Vrancea)’’, cod Proiect PN4056**

***Preambul***

În temeiul Legii nr. 98/2016 privind achiziţiile publice, cu modificările și completările ulterioare, și H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare, coroborat cu prevederile art. 1766-1771 din noul Cod civil, s-a încheiat prezentul contract de furnizare, **între**

**Direcţia Generală de Asistența Socială și Protecţia Copilului Vrancea**, cu sediul în Facsani, Str.8 Martie nr. 1, telefon/fax 0237/230789, 0237/230788, cod fiscal 620150, reprezentată prin **Director general – Daniela Nicolas** şi **Director D.E.R.U – Nicoleta Vasile**, în calitate de **ACHIZITOR,**

**şi**

**....................................... S.R.L.,** din Str................................., județul ..................., identificata prin CUI....................., având nr. de ordine în registrul comerțului J.........../............./........, Telefon:....................., e-mail:............................, cod IBAN - Contul nr......................................... deschis la..................................., reprezentată prin......................................................., în calitate de **PRESTATOR**, pe de altă parte.

***2. Definiţii***

2.1 - În prezentul contract, următorii termeni vor fi interpretaţi astfel:

* + - 1. ***contract*** - reprezintă prezentul contract şi toate anexele sale;
      2. ***achizitor şi prestator*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil Prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***produse*** - documente pe care Prestatorul se obligă, prin contract, să le furnizeze achizitorului;
      5. ***servicii******-*** servicii aferente livrarii produselor, respectiv activităţi legate de furnizarea acestora, cum ar fi transportul, asigurarea, asistenţa tehnică în perioada de garanţie, şi orice alte asemenea obligaţii care revin Prestatorului prin contract;
      6. ***origine*** -locul unde produsele au fost realizate, fabricate.
      7. ***destinaţie finală***- locul unde Prestatorul are obligaţia de a presta serviciile;
      8. ***termenii comerciali*** de livrare vor fi interpretaţi conform INCOTERMS 2000 – Camera Internaţională de Comerţ (CIC).
      9. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      10. ***zi*** - zi calendaristică; *an* - 365 de zile.

**3. *Interpretare***

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice-versa, acolo unde acest lucru este permis de context.

**3.2** Termenul „zi”sau „zile” sau orice referire la zile reprezintă zile calendaristice, dacă nu se specifică în mod diferit.

***Clauze obligatorii***

**4. Obiectul principal al contractului**

4.1 Prestatorul se obligă să presteze : **”Servicii de organizare conferinte/evenimente în cadrul Proiectului ,,ASIGUR Bacău și Vrancea (Aria-de-Servicii-Integrate-Guvernate-local-cu-Respect Bacău și Vrancea)’’, cod Proiect PN4056, Granturile Norvegiene 2014-2021, Program: Dezvoltare locală, reducerea sărăciei și creșterea incluziunii romilor, Operator de Program: Fondul Român de Dezvoltare Socială”,** Contract de finatare nr.3/22.03.2021/N, initiata in **SEAP** prin **ADV…………….** din……………., pentru cele doua loturi :

* **Lot 1: Activitati/evenimente organizate pentru beneficiari ( 2 ateliere de bune practici, pentru 50 de participanți - cazare, prânz, cină, 2 coffee break )**
* **Lot 2: Activitati/evenimente organizate pentru beneficiar ( 4 întâlniri trimestriale, pentru 50 de participanți - 1 coffee break, 1 prânz/eveniment ) .**

4.2. Serviciile de organizare conferinte/evenimente constau in ”Servicii de organizare conferinte/evenimente în cadrul Proiectului ,,ASIGUR Bacău și Vrancea (Aria-de-Servicii-Integrate-Guvernate-local-cu-Respect Bacău și Vrancea)’’, cod Proiect PN4056, Granturile Norvegiene 2014-2021, Program: Dezvoltare locală, reducerea sărăciei și creșterea incluziunii romilor, Operator de Program: Fondul Român de Dezvoltare Socială”, conform cerintelor descrise in caietul de sarcini pentru **LOT 1 - LOT 2** .

4.3 Achizitorul se obligă să achiziţioneze serviciile şi să plătească preţul convenit în prezentul contract.

**5. *Preţul contractului***

5.1 Preţul contractului, respectiv preţul serviciilor prestate, este……………… **lei fără TVA** la care se adaugã TVA în valoare de ………………… **lei** respectiv ……………….. **lei TVA** inclus, defalcat astfel:

• **LOT 1 - …………… LEI fara TVA, ……………. lei cu TVA**

**• LOT 2 - …………… LEI fara TVA, ……………. lei cu TVA**

5.1.1. Prestatorul este/nu este platitor de TVA.

5.2 Pretul este ferm și nu se actualizează.

**6. *Durata contractului***

6.1 Durata prezentului contract începe de la data semnării lui de către ambele părţi, respectiv de la data de **………………** şi până la data de **31.12.2023**, cuprinzând toată perioada de implementare a proiectului, si poate fi prelungita, prin act aditional, in situatia in care se prelungeste contractul de finantare.

**7. *Executarea contractului***

7.1 Executarea contractului începe după data semnării contractului de către ambele părţi.

**8. *Documentele contractului***

8.1 Documentele contractului sunt:

* *Caiet de sarcini;*
* *Propunerea tehnica;*
* *Formular ofertă si centralizator de prețuri.*

**9. *Caracterul confidenţial al contractului***

9.1 Fără a aduce atingere dispoziţiilor legale privind liberul acces la informaţiile de interes public ori ale altor acte normative care reglementează activitatea autorităţii contractante, autoritatea contractantă are obligaţia de a nu dezvălui informaţiile transmise de operatorii economici indicate de aceştia ca fiind confidenţiale, inclusiv secrete tehnice sau comerciale şi elementele confidenţiale ale ofertelor.

9.2 Autoritatea contractantă poate impune operatorilor economici anumite cerinţe în vederea protejării caracterului confidenţial al informaţiilor pe care aceasta le pune la dispoziţie pe durata întregii proceduri de atribuire.

**10. *Obligaţiile Prestatorului***

10.1 Prestatorul se obligă să presteze serviciile la standardele prezentate în propunerea tehnică şi în conformitate cu prevederile contractului de finanţare.

10.2 Prestatorul se obligă să efectueze serviciile de organizare evenimente cu respectarea tuturor solicitarilor stabilite prin caietul de sarcini .

10.3 Prestatorul raspunde de calitatea serviciilor prestate. Prestatorul se obliga sa intreprinda toate actiunile pe care le considera necesare in realizarea scopului prevazut in obiectul contractului

10.4 Prestatorul se obligă pe toată perioada de derulare a contractului, sa asigure următoarele:

Date eveniment:

* Locația exactă a evenimentului se va stabili împreună cu autoritatea contractantă, aceasta trebuie să fie în zone centrale ale orașelor sau zone business, ușor accesibilă.
* Întocmirea unei hărți a locației care va fi transmisă participanților, împreună cu preinvitația de participare, pentru a facilita accesul acestora la locul derulării evenimentului, cu aproximativ 15 zile lucrătoare înainte de fiecare sesiune.
* Asigurarea sălii corespunzătoare în care se va desfășura activitatea/evenimentul : fiecare sală va avea capacitatea menționată anterior și va fi dotată cu logistica necesară (instalație de sonorizare, aer condiționat, videoproiector, microfoane, masă prezidiu- va trebui asigurată și prezența unei persoane de spacialitate în domeniul), flipchart, markere.
* Sala va fi organizată în format teatru/masă rotundă/sală de clasă, etc., în funcție de solicitarea AC,
* Colectarea formularelor de înregistrare și centralizarea informațiilor din cadrul acestora.

În timpul evenimentului

* Funcționarea echipamentelor pe toată durata evenimentului,
* Asigurarea serviciilor de primire și înregistrare a participanților pe listele de prezență,
* Asigurarea accesului participanților la sala de conferință, toalete, mic dejun, masa de prânz, cină prin indicarea direcției către acestea,
* Asigurarea serviciilor de catering, pentru numărul de personal menționat anterior în funcție de fiecare eveniment, ținându-se cont și de restricțiile culinare impuse de sărbătorile religioase și de regimurile vegetariene,
* Întocmirea unui Proces-verbal de recepție a serviciilor oferite de Prestator (ofertantul câștigător).

Post eveniment

* Realizarea unei baze de date cu persoanele participante la sesiunile de evenimente, care să cuprindă: numele și prenumele, comunitatea din care face parte, datele de contact, întocmită conform listei participantilor (model formular)
* Realizarea unui raport după fiecare eveniment organizat și a unui raport centralizator pe modelul prezentat mai jos.

10.7 Prestatorul va elabora: un raport

Raportul va fi narativ și va conține următoarele:

1. Activitățile desfățurate (informații pe care Autoritatea contractantă le va transmite Prestatorului),
2. Lista persoanelor care au participat efectiv la eveniment, cu semnături,
3. Bugetul detaliat al evenimentului (servicii de catering, cazare, închirierea sălilor de evenimente și asigurarea dotărilor cu echipamente tehnice specifice solicitate, servicii organizare evenimente)
4. Documente transmise participanților (invitația, harta locației evenimentului, formularele de înregistrare transmise și returnate, draft-ul de agendă – prezentare activități/ateliere)
5. Proces verbal de recepție cantitativă și calitativă privind serviciile prestate,
6. Termen de predare raport/eveniment ( 6 rapoarte/6 evenimente ) cu toate documentele anexate în maxim 10 zile lucrătoare după data evenimentului,
7. Factura fiscală aferentă fiecărui eveniment va reflecta în mod distinct, după caz, contravaloarea:

* Închirierea sălii pentru eveniment,
* Serviciile de cazare,
* Serviciile de catering.

10.8 Serviciile se vor efectua de către o unitate specializata in organizarea de evenimente si conferinte.

10.9 Prestatorul nu trebuie sa fie constrans in niciun fel cu privire la modalitatea de exercitare a profesiei.

10.10 Prestatorul se obligă :

a . să despăgubească achizitorul în cazuri de reclamaţii şi acţiuni în justiţie, ce rezultă din încălcarea unor drepturi de proprietate intelectuală imputabile acestuia şi

b . să suporte daune-interese, costuri, taxe şi cheltuieli de orice natură aferente cauzelor ce ii sunt imputabile , cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**11*. Obligaţiile principale ale achizitorului***

11.1Achizitorul se obligă să achiziţioneze şi să plătească preţul convenit în prezentul contract.

11.2 Achizitorul se obligă să recepţioneze serviciile prestate în termenul convenit.

11.3 Achizitorul se obligă să plătească preţul produselor în termen de maxim 90 de zile calendaristice de la data înregistrării facturii emise de către furnizor la sediul Autorităţii Contractante .

11.4Dacă achizitorul nu onorează facturile în termenul convenit, atunci Prestatorul are dreptul de a sista prestarea serviciilor şi de a beneficia de reactualizarea sumei de plată la nivelul corespunzător zilei de efectuare a plăţii. Imediat după ce achizitorul îşi onorează obligaţiile, Prestatorul va relua prestarea serviciilor.

11.5 Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

**12. *Sancţiuni pentru neîndeplinirea culpabilă a obligaţiilor***

12.1În cazul în care, din vina sa exclusivă, Prestatorul nu reuşeşte să-şi îndeplinească obligaţiile asumate, atunci achizitorul are dreptul de a deduce 0,1%/zi din preţul rămas de executat al contractului, ca penalitate pe fiecare zi de întârziere până la îndeplinirea efectivă a obligaţiilor.

În cazul în care achizitorul nu onorează facturile în termen de 28 de zile de la expirarea perioadei convenite, atunci prestatorul poate pretinde penalităţi de 0,1%/zi pe zi pentru sumele restante.

12.2Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat fără a mai fi necesară punerea în întârziere şi orice altă formalitate prealabilă şi de a pretinde plata de daune-interese.

12.3 Achizitorul îşi rezervă dreptul de a renunţa oricând la contract, printr-o notificare scrisă adresată Prestatorului, fără nicio compensaţie, de la deschiderea falimentului împotriva acestuia în condiţiile Legii nr. 85/2014 privind procedura insolvenţei, cu modificările şi completările ulterioare, precum și în cazul în care prestatorului i se retrage autorizaţia de

functionare, cu condiţia că această renunţare să nu prejudicieze sau să afecteze dreptul la acţiune sau despăgubire pentru furnizor.

***Clauze specifice***

***13. Garanţia de bună execuţie a contractului – 5%***

*13.1* *Prestatorul se obligă să constituie garanţia de bună execuţie a contractului conform prevederilor art. 39 și 40 din H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achiziție public/acordului cadru din Legea 98/2016 privind achizițiile publice.*

*13.2 Garanția de bună execuție, conform art. 40, alin.(7)din H.G. nr. 395/2016, se poate constitui prin rețineri successive din sumele datorate pentru facturi parțiale. În acest caz, contractantul are obligația de a deschide la Trezoreria din cadrul organului fiscal competent în adminstrarea acestuia un cont de disponibil distinct la dispoziția Autorității Contractante. Suma inițială care se depune nu trebuie să fie mai mică de 0,5% din prețul contractului. Pe parcursul îndeplinirii contractului, Autoritatea Contractantă urmează să alimenteze acest cont de disponibil prin rețineri succesive din sumele datorate și cuvenite contractantului până la concurența sumei stabilite drept GBE în caietul de sarcini. Autoritatea Contractantă are dreptul de a emite pretenții asupra GBE oricând pe parcursul derulării contractului, în limita prejudiciului creat, conform prevederilor art. 41 din H.G. nr. 395/2016. GBE se va restitui conform art.42, al. 4 din H.G. nr. 395/2016.*

*13.3 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru Prestatorului, precizând totodată obligaţiile care nu au fost respectate din culpa acestuia.*

*13.4 Achizitorul se obligă să restituie scrisoarea de garanţie de bună execuţie în termen de 14 zile de la îndeplinirea obligaţiilor asumate.*

*13.5 În situaţia în care Prestatorul nu îşi îndeplineşte obligaţia cu privire la constituirea garanţiei de bună execuţie până la data menţionată la pct. 7.1 din contract, achizitorul are dreptul de a considera contractul încetat de drept, fără a mai fi necesară punerea în întârziere sau orice altă formalitate prealabilă.*

**Art.14. Amendamente**

14.1- Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai in cazul aparitiei unor circumstante care nu au putut fi prevazute la data incheierii contractului.

**Art.15. Modificarea, încetarea şi rezilierea Contractului**

15.1 - Modificarea prezentului Contract se poate face numai cu acordul scris al ambelor Părţi sub forma unui act adiţional.

15.2 - Neîndeplinirea sau îndeplinirea necorespunzătoare a obligaţiilor contractuale de către una din Părţi, dau celeilalte Părţi dreptul de a rezilia Contractul şi de a pretinde plata de daune-interese.

15.3 - Neîndeplinirea de către Prestator a obligaţiei privind realizarea în termenul prevăzut în Contract are ca efect rezilierea Contractului de plin drept, fără notificare sau alte formalităţi şi fără intervenţia instanţelor judecătoreşti.

15.4 - În situaţia în care Prestatorul nu îndeplineşte întocmai şi la termen oricare dintre obligaţiile asumate prin Contract, cu excepţia situaţiei prevăzute la art. 15.3. de mai sus, şi, notificat fiind în acest sens, nu remediază încălcarea în termen de 15 zile calendaristice, Achizitorul are dreptul de a rezilia unilateral Contractul. Rezilierea prevăzută de acest articol intervine de la data prevăzută în notificarea de reziliere emisă de către Achizitor.

15.5 - Achizitorul isi rezerva dreptul de a denunta unilateral Contractul cu notificarea prealabila a Prestatorului, in cel mult 15 zile de la aparitia unor circumstante care nu au fost cunoscute Achizitorului la data incheierii Contractului si care conduc la modificarea clauzelor contractuale in asa masura incat indeplinirea obligatiilor asumate prin prezentul Contract ar fi contrara interesului public.

15.6 - Rezilierea prezentului Contract nu va avea niciun efect asupra obligaţiilor deja scadente între Părţi.

15.7 - Prezentul Contract încetează de plin drept în cazul încălcării de către Prestator a prevederilor art. 12 din prezentul Contract.

15.8 - Contractul poate înceta şi în următoarele cazuri:

a) Părţile convin de comun acord încetarea Contractului;

b) la data expirării perioadei de valabilitate, dacă Părţile nu au convenit în scris prelungirea lui.

15.9 Prezentul contract inceteaza conform Art. 1321 Cod Civil, fara a mai fi necesara interventia unei instante judecatoresti in cazul in care una dintre parti :

- nu isi executa una dintre obligatiile contractuale referitoare la calitatea serviciilor, conditii si termene executie, pret;

- cesionarea drepturilor si obligatiilor sale prevazute de prezentul contract fara acordul celeilalte parti.

- isi incalca vreuna dintre obligatiile sale, dupa ce a fost avertizata printr-o notificare scrisa, ca o noua nerespectare a acestora va duce la rezilierea prezentului contract, sau in termen de 3 zile de la data primirii notificarii prin care i s-a adus la cunostinta ca nu si-a executat sau executa in mod necorespunzator oricare dintre obligatiile ce ii revin.

15.10 Partea care invoca o cauza de incetare a prevederilor prezentului contract o va notifica celeilalte parti, cu cel putin 5 zile inainte de data la care incetarea urmeaza sa-si produca efectele.

15.11 –Prevederile prezentului capitol nu inlatura raspunderea partii care in mod culpabil a cauzat incetarea contractului.

15.12- Autoritatea contractanta isi rezerva dreptul de a organiza o alta procedura de achizitie in cazul in care prestatorul se afla in imposibilitatea respectarii clauzelor contractuale.

15.13- In situatia sus mentionata prestatorul are obligatia de a notifica in scris autoritatii contractante despre aceasta cu cel putin 5 zile inainte de data incetarii contractului cu prezentarea argumentelor avute in vedere.

**16. *Asigurări***

16.1 Prestatorul are obligaţia de a asigura complet documentele împotriva pierderii sau deteriorării neprevăzute la transport, depozitare şi livrare.

**17. *Subcontractanţi***

17.1 Prestatorul are obligaţia, în cazul în care părţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

17.2 (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia constituie anexe la contract.

17.3 (1) Prestatorul este pe deplin răspunzator faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de furnizor de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

17.4 Prestatorul poate schimba oricare subcontractant numai dacă acesta nu şi-a îndeplinit partea sa din contract, dacă se îndeplinesc următoarele condiţii cumulative:

a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;

b) introducerea unui nou subcontractant nu modifică preţul contractului dintre autoritatea contractantă şi contractant şi va fi notificată achizitorului;

c) introducerea unui nou subcontractant este strict necesară pentru îndeplinirea contractului de achiziţie publică;

d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi.

**18. *Întârzieri în îndeplinirea contractului***

18.1 Prestatorul are obligaţia de a îndeplini contractul de prestare a serviciilor în perioadele convenite. Pentru aceasta, beneficiarul va notifica prestatorul asupra datei de prezentare a raportului si va transmite intreaga documentatie supusă auditarii, cu cel putin 30 zile inainte de aceasta data.

18.2 Dacă pe parcursul îndeplinirii contractului, Prestatorul nu respectă graficul de prestare a serviciilor, acesta are obligaţia de a notifica, în timp util, achizitorul; modificarea datei/perioadelor de furnizare asumate se face cu acordul părţilor, prin act adiţional.

18.3 În afara cazului în care achizitorul este de acord cu o prelungire a termenului de execuție, orice întârziere în îndeplinirea contractului dă dreptul achizitorului de a solicita penalităţi Prestatorului.

**19. *Cesiunea***

19.1 Prestatorul se obligă să nu transfere total sau parţial obligaţiile asumate prin contract.

19.2 Cesiunea nu va exonera Prestatorul de nicio responsabilitate privind garanţia sau orice alte obligaţii asumate prin contract.

19.3 Este permisă doar cesiunea creanţelor născute din acest contract, obligaţiile născute rămânând în sarcina părţilor contractante.

**20. *Încetarea contractului***

20.1 Autoritatea contractantă are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achiziţiile publice;

b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

20.2 Prezentul contract de furnizare va înceta prin ajungerea la termen.

**21. *Forţa majoră***

21.1 Forţa majoră este constatată de o autoritate competentă.

21.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

21.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5 Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**22. *Soluţionarea litigiilor***

22.1 Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

22.2 Dacă, după 15 de zile de la începerea acestor tratative, achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din Bacău.

**23. *Limba care guvernează contractul***

23.1 Limba care guvernează contractul este limba română.

**24. *Comunicări***

24.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

24.2 Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**25. *Legea aplicabilă contractului***

25.1 Contractul va fi interpretat conform legilor din România.

Părţile au înţeles să încheie azi, ......................prezentul contract în două exemplare, câte unul pentru fiecare parte.

|  |  |
| --- | --- |
| ***ACHIZITOR*,** | ***PRESTATOR*,** |
| DIRECȚIA GENERALĂ DE ASISTENȚĂ SOCIALĂ ȘI  PROTECȚIA COPILULUI VRANCEA  Director general,  Nicolas Daniela | ……………………………. S.R.L.  Prin reprezentant Legal |
| Director D.E.R.U,  Nicoleta Vasile    Serviciul D.J.C.R.P.,  Ionica Ghetu  Vizat CFP,  Vizat juridic,  Vizat CFP,  Coordonator proiect P1,  Simona Ivanciu  Responsabil financiar,  Alina Petraru  Responsabil achizitii publice,  Valentin Apostu |  |

Anexa 1 la Contractul de restari de servicii **nr. /**

**CENTRALIZATOR PREȚURI**

**LOT 1 Oferta financiară va conține prețul detaliat pentru fiecare eveniment și total general**

|  |  |  |  |  |
| --- | --- | --- | --- | --- |
| ***Cheltuieli detaliate*** | ***Servicii închiriere sală*** *și dotări cu echipamente tehnice specifice* | ***Servicii de masă prânz+cină*** | ***2 Coffe break/ persoana*** | ***Servicii cazare*** |
| **Localitatea de desfășurare:………………Județul Vrancea - aproximativ 50 persoane ( 2 evenimente )** | | | | |
|  | **00,00 RON** | **00,00** | **RON** | **00,00** |
| **Eveniment 1** | | | | |
|  | **00,00 RON** | **00,00** | **RON** | **00,00** |
| **Eveniment 2** | | | | |
|  | **00,00 RON** | **00,00** |  | **00,00** |
| **Total general făă TVA 00,00 RON** | | | | |
| **Total general cu TVA 00,00 RON** | | | | |

**LOT 2 Oferta financiară va conține prețul detaliat pentru fiecare eveniment și total general**

|  |  |  |  |  |
| --- | --- | --- | --- | --- |
| ***Cheltuieli detaliate*** | ***Servicii închiriere sală*** *și dotări cu echipamente tehnice specifice* | ***Servicii catering***  ***(****prânz și coffee break)* |  | ***Observatii*** |
| **Localitatea de desfășurare: ……………….. Județul Vrancea - aproximativ 50 persoane (4 intalniri )** | | | | |
|  |  |  |  |  |
| **Eveniment 1** | | | | |
|  | **00,00 RON** | **00,00 RON** | **00,00 RON** |  |
| **Eveniment 2** | | | | |
|  | **00,00 RON** | **00,00 RON** | **00,00 RON** |  |
| **Eveniment 3** | | | | |
|  | **00,00 RON** | **00,00 RON** | **00,00 RON** |  |
| **Eveniment 4** | | | | |
|  | **00,00 RON** | **00,00 RON** | **00,00 RON** |  |
|  |
| **Total general fără TVA** | **00,00 RON** | | | |
| **Total general cu TVA** | **00,00 RON** | | | |

**ACHIZITOR, PRESTATOR,**

**D.G.A.S.P.C VRANCEA ................................ S.RL.**

**Director general, Prin reprezentant Legal**

**Daniela Nicolas .............................................................**

**Director DERU,**

**Nicoleta Vasile**

**Director D.J.C.R.P.,**

**Ionica Ghetu**

**Vizat juridic,**

**Vizat CFP,**

**Coordonator proiect P1, Responsabil financiar, Responsabil achizitii publice,**

**Simona Ivanciu Alina Petraru Valentin Apostu**